Msaani wa bongo fleva maarufu Afrika Diamond Platinumz amesema yupo katika mpango wa kuanzisha Akademi ya soka hapa nchini. Platinumz ambaye jina lake halisi ni Nasibu Abdul amesema tayari yupo katika mazungumzo na mchezaji wa zamani wa soka la kulipwa wa nchini Cameroon Samwel Eto’o. Diamond anasema ana amini Afrika mashariki kuna vipaji vingi vya soka ambavyo ni hazina kwa baadaye. “Hapo awali nilidhani kujihusisha na michezo si jambo la faida lakini sasa naamini tofauti. Huko mbeleni nitamiliki timu yangu mwenyewe inayoshiriki ligi kuu na sitataka kuanza mwanzo,” amesema Diamond.